《太史史联岳饮翠洞步韵奉答》
明代·姚光泮

半亩林塘傍郭西，萧萧门巷野烟迷。何期汉使天边至，犹问幽人海上栖。

宫锦光流松菊径，郢歌声绕水云堤。一丘自分甘投老，彩笔多君石上题。

作者简介：姚光泮，字继昭，号同庵。南海人。明世宗嘉靖四十四年（一五六五）进士。官南京山西道监察御史，出为泉州守。后罢归，辟城西荒构榭，结社赋诗。清温汝能《粤东诗海》卷三二、清道光《广东通志》卷二八二等有传。